कांग्रेस को झटका: वरिष्ठ नेता संजय सिंह ने पार्टी से दिया इस्तीफा, BJP में होंगे शामिल  
असम से राज्यसभा के सांसद हैं संजय सिंह
अमेठी का रहने वाले हैं संजय सिंह
संजय सिंह ने की पीएम मोदी की तारीफ
लोकसभा चुनाव में कांग्रेस की हार के बाद से ही पार्टी की मुश्किलें कम होती नहीं दिख रही है. पहले राहुल गांधी ने कांग्रेस अध्यक्ष के पद से इस्तीफा दे दिया था तो अब कांग्रेस पार्टी के वरिष्ठ नेता और राज्यसभा सदस्य संजय सिंह ने पार्टी से इस्तीफा दे दिया है. अमेठी के रहने वाले संजय सिंह असम से कांग्रेस के राज्यसभा सांसद हैं. उन्होंने इस लोकसभा चुनाव में  कांग्रेस की सीट पर सुल्तानपुर से चुनाव भी लड़ा था. कांग्रेस छोड़ने के साथ ही अब संजय सिंह के बीजेपी में शामिल होने की अटकलें शुरू हो गई हैं. बता दें कि संजय सिंह ने अपने इस्तीफे लिए पार्टी में संवादहीनता बताई साथ ही पीएम मोदी की भी तारीफ की. 

Congress Rajya Sabha MP, Sanjay Singh: Congress is still in the past, unaware of the future. Today, country is with PM Modi & if the country is with him, I'm with him. I will join BJP tomorrow. I have resigned from the party, as well as my membership of Rajya Sabha. pic.twitter.com/waAuPdFu9A
संजय सिंह ने इस्तीफा देने का बाद कहा कि कांग्रेस अभी भी अतीत में है, और उसे भविष्य के बारे में कुछ नहीं पता. आज देश पीएम मोदी के साथ है.अगर देश पीएम मोदी के साथ है तो मैं भी पीएम के साथ हूं.मैं कल ही बीजेपी में शामिल होने जा रहा हूं. मैंने पार्टी से इस्तीफा देने के साथ-साथ राज्यसभा की सदस्यता से भी इस्तीफा दे दिया है.
संजय सिंह की पत्नी अमिता सिंह ने भी कांग्रेस से इस्तीफा दे दिया है. संजय सिंह ने कहा कि 'पार्टी में विचार हीनता है कार्यकर्ताओं में निराशा है. यही कारण है कि इस्तीफा दिया. उन्होंने कहा कि गांधी परिवार से जो रिश्ते हैं उसमें कहीं कोई गड़बड़ नहीं है. देश की जनता बीजेपी को स्वीकार कर चुकी है. प्रधानमंत्री सबको साथ लेकर चलने की कोशिश कर रहे हैं.'
अमिता सिंह ने कहा कि 'हम लोग राजनीति कर रहे हैं. दोनों की सोच, दृष्टिकोण एक हैं. मैंने इसलिए नहीं छोड़ा कि वह मेरे पति हैं बल्कि विचार एक-दूसरे से मिलते हैं. यह कोई एक दिन की सोच नहीं है, यह कोई नाराजगी का फैसला नहीं है, हम नेशन बिल्डिंग के लिए अगर आगे आए हैं तो हमें नहीं लगता कि कांग्रेस में ऐसा मौका है. मुझे ऐसा लगता है कि मोदी जी के नेतृत्व में ऐसा मौका मिलेगा. यह एक सोचा समझा समय का निर्णय है.'